เร็ว..แรงทะลุนรก 5

เร็ว..แรงทะลุนรก 5 () หรือ Fast & Furious 5 หรือ Fast & Furious 5: Rio Heist เป็นภาพยนตร์โลดโผน/อาชญากรรมลำดับที่ 5 ในชุด "เดอะฟาสต์แอนด์เดอะฟิวเรียส" กำกับโดยจัสติน ลิน เขียนบทโดยคริส มอร์แกน นำแสดงโดยวิน ดีเซล, พอล วอล์กเกอร์และดเวย์น จอห์นสัน เข้าฉายเมื่อปี ค.ศ. 2011

ขณะที่โดมินิก "ดอม" ทอเร็ตโตถูกส่งตัวไปที่เรือนจำลอมพ็อคด้วยรถบัส มีอา ทอเร็ตโตและไบรอัน โอคอนเนอร์ น้องสาวและเพื่อนของดอมได้ขับรถเข้ามาขัดขวางและทำให้รถบัสคว่ำ ทั้งสองช่วยดอมออกมาแล้วหนีไปที่รีโอเดจาเนโร พวกเขาร่วมกับวินซ์ เพื่อนเก่าทำงานขโมยรถสามคันบนรถไฟ ไบรอันและมีอาพบว่ารถสามคันดังกล่าวถูกยึดโดยหน่วยปราบปรามยาเสพติดสหรัฐฯ (DEA) เมื่อดอมมาถึง เขารู้ว่าซีซี หนึ่งในลูกทีมต้องการรถฟอร์ด GT-40 ดอมจึงให้มีอาขับรถคันนั้นหนีไปและช่วยไบรอันสู้กับซีซีและคนอื่น ๆ แต่ขณะที่สู้กัน ซีซีได้ยิงเจ้าหน้าที่หน่วยปราบปรามยาเสพติดสหรัฐฯ ที่อยู่บนรถไฟเสียชีวิต ไบรอันและดอมขับรถหนีออกมาแต่ถูกจับตัวโดยเฮร์แนน เรย์เอส นักค้ายาเสพติด เจ้าพ่อใหญ่แห่งเมืองริโอ เรย์เอสสั่งให้ลูกน้องเค้นถามดอมและไบรอันว่ารถอยู่ไหน แต่ดอมและไบรอันขัดขืนและหนีออกมาได้

ไบรอัน ดอมและมีอาค้นรถฟอร์ด GT-40 จนพบชิปคอมพิวเตอร์ชิ้นหนึ่ง ต่อมาวินซ์พยายามจะเอาชิปนั้นไปขายให้เรย์เอสแต่ถูกจับได้ก่อน พอดอมไล่วินซ์ไปหลังจากที่จับได้ว่า วินซ์ทำให้มีอาน้องสาวเพียงคนเดียวของเขา ต้องมาเสี่ยงกับเรื่องพวกนี้อย่างไม่เจตนา ไบรอันจึงนำชิปไปตรวจสอบจนพบว่า เป็นข้อมูลเกี่ยวกับธุรกิจของเรย์เอสทั้งหมด รวมถึงที่เก็บเงิน 100 ล้านดอลลาร์สหรัฐฯอีกด้วย

ในขณะเดียวกัน เจ้าหน้าที่หน่วยปฏิบัติการรักษาความปลอดภัยทางการทูต (DSS) ลุค ฮ็อบส์และลูกทีมเดินทางมาที่รีโอเดจาเนโรเพื่อตามจับดอมและไบรอันตามคำสั่งของทางการสหรัฐฯ พวกเขาได้รับความช่วยเหลือจากเอเลนา เนเวส ตำรวจท้องที่ ที่พวกเขาขอตัวมาเพื่อช่วยเรื่องล่าม ทีมของฮ็อบส์ตามรอยมายังที่ซ่อนของดอม แต่ขณะเดียวกันก็ต้องเข้าปะทะพวกลูกน้องของเรย์เอสที่ต่างก็ตามมาเพื่อไล่ฆ่าพวกดอมอยู่อย่างหลีกเลี่ยงไม่ได้ หลังจากที่ดอม ไบรอันและมีอาหนีรอดมาได้ ทีแรกทั้งหมดตั้งใจจะแยกกันหนี แต่มีอาบอกว่าตนกำลังท้องกับไบรอัน ทั้งหมดจึงตัดสินใจอยู่ด้วยกันต่อและวางแผนขโมยเงินของเรย์เอสเพื่อนำไปเริ่มต้นชีวิตใหม่ ดอมตั้งทีมปล้นโดยมีฮาน, โรมัน เพียร์ซ, เทจ, จีเซล, เลโอ, ซานโตสและวินซ์มาร่วมทีม

ฮ็อบส์และลูกทีมตามมาเจอดอมอีกครั้ง ดอม มีอา ไบรอันและวินซ์ถูกจับแต่ขณะถูกส่งตัว ทั้งหมดถูกลูกน้องของเรย์เอสซุ่มโจมตี ลูกทีมของฮ็อบส์ถูกฆ่าทั้งหมด ส่วนดอมต้องช่วยฮ็อบส์ออกมา ในขณะที่หลบหนี วินซ์ถูกยิงและเสียชีวิต พอกลับที่กบดานเดิม ฮ็อบส์และเอเลนาจึงขอร่วมทีมปล้นกับดอมเพื่อแค่ล้างแค้นให้ลูกทีมตัวเอง ฮ็อบส์รับเป็นด่านหน้า ใช้รถกันกระสุนของตัวเองบุกเข้าไปในสถานีตำรวจ ส่วนดอมและไบรอันขโมยตู้นิรภัยและขับหนีออกมา หลังจากทั้งคู่มาถึงกลางสะพาน ดอมสั่งให้ไบรอันหนีไปและใช้รถตัวเองและตู้นิรภัยเป็นอาวุธสู้กับตำรวจและลูกน้องของเรย์เอส สุดท้ายพอจัดการเรย์เอสพร้อมลูกน้องได้ ซีซีที่บาดเจ็บกำลังพยายามจะฆ่าดอม แต่ไบรอันที่กลับรถตามมาช่วยดอมทันเลยยิงซีซีก่อน เรย์เอสที่ได้รับบาดเจ็บจากรถของดอมและพอฮอบส์ตามมาถึงก็ถูกฮ็อบส์ยิงจนเสียชีวิต ฮอบส์ตัดสินใจไม่จับดอมและไบรอัน แต่ให้เวลา 24 ชั่วโมงเพื่อหลบหนีไปโดยต้องทิ้งตู้นิรภัยไว้ที่นี่ ดอมและไบรอันจึงหนีไป ต่อมาฮ็อบส์พบว่าตู้นิรภัยที่ทั้งสองลากมาเป็นตู้นิรภัยเปล่า ส่วนตู้จริงถูกสับเปลี่ยนก่อนหน้านี้ ดอมพอมาสมทบกับเพื่อนๆเลยพากันไขตู้ใบนั้นแล้วเอาเงินมาแบ่งให้ลูกทีมทุกคน รวมถึงวินซ์ที่เสียชีวิตด้วย

ต่อมาดอมและเอเลนามาเยี่ยมไบรอันและมีอา ไบรอันท้าดอมแข่งรถเพื่อพิสูจน์ว่าใครเก่งกว่ากัน

ในฉากหลังเครดิต ฮ็อบส์ได้รับไฟล์ข้อมูลเกี่ยวกับการจารกรรมขบวนรถทหารในเบอร์ลิน จากเพื่อนร่วมงานสาว ฟูเอนเตส เขาพบภาพของเลตตี้ โอติซ แฟนเก่าของดอมซึ่งเชื่อว่าเสียชีวิตไปแล้ว และตอนนี้ดันไปอยู่กับแก๊งระดับโลกเสียด้วย"เร็ว..แรงทะลุนรก 5" ทำรายได้กว่า 620 ล้านดอลลาร์สหรัฐ เป็นภาพยนตร์ที่ทำรายได้สูงสุดเป็นอันดับที่ 3 ในชุด "เดอะฟาสต์แอนด์เดอะฟิวเรียส" และเป็นภาพยนตร์ที่ทำรายได้สูงสุดเป็นอันดับที่ 7 ในปี ค.ศ. 2011

"เร็ว..แรงทะลุนรก 5" ได้รับรางวัลประจำปี ค.ศ. 2011 ดังนี้